paragraph_text: Kovači u Hrvatskoj najčešće su Hrvati, dobrim dijelom iz Čabra, a prema nekim izvorima iz Kapele i Lipovog Brda kraj Bjelovara ili Međimurja, te Moravske (Hoštalkova). Vrlo su rijetko Mađari iz okolice Osijeka ili Pečuha te Srbi iz Belog Manastira. U prošlom stoljeću relativno najviše hrvatskih stanovnika s ovim prezimenom rođeno je u gradovima Zagrebu i Osijeku. U naseljima Posušje i Zavelim u Hercegovini svaki sedmi stanovnik prezivao se Kovač. U Hrvatskoj danas živi oko 8000 Kovača u 3400 domaćinstava. Sredinom prošlog stoljeća bilo ih je približno 7300, pa se njihov broj povećao za 10 posto. Prisutni su u svim hrvatskim županijama, u 109 gradova i 659 manjih naselja, najviše u Zagrebu (1515), Osijeku (355), Čakovcu (190), Splitu (180), te u Koprivnici (160). desno|thumb|250px| [[Niko Kovač, Bivši nogometaš i izbornik hrvatske nogometne reprezentacije]]